
న్యూఢిల్లీ : పరిశుభ్రతకు ఉన్న ప్రాధాన్యాన్ని ప్రధాన మంత్రి నరేంద్ర మోదీ వివరించారు. ప్రజలు, మీడియా ఈ కార్యక్రమంలో చురుగ్గా పాల్గొనాలని కోరారు. ప్రతి నెలా ప్రసారమయ్యే ‘మన్ కీ బాత్’ రేడియో కార్యక్రమంలో మాట్లాడుతూ ‘స్వచ్ఛతే సేవ’ కోసం చాలా కార్యక్రమాలు, పోటీలు, ఆర్ట్ ఈవెంట్లు నిర్వహిస్తున్నామన్నారు. స్వచ్ఛతను జీవన విధానంగా మార్చుకోవాలన్నారు. ఈ విషయంలో మీడియా ప్రముఖ పాత్ర పోషించాలని తెలిపారు.కశ్మీరుకు చెందిన 18 ఏళ్ళ బాలుడు బిలాల్ దార్ స్వచ్ఛత కోసం ప్రశంసనీయంగా కృషి చేస్తున్నాడని తెలిపారు. ఉత్తర కశ్మీరులోని బందిపొర జిల్లాలో వూలార్ సరస్సులో పడిన వ్యర్థాలను బిలాల్ తొలగిస్తున్నాడని ప్రశంసించారు. సరస్సును పరిశుభ్రంగా ఉంచేందుకు బిలాల్ స్వయంగా కృషి చేస్తుండటం అభినందనీయమని తెలిపారు. బిలాల్ను ఆదర్శంగా తీసుకోవాలని కశ్మీరు పాలనా యంత్రాంగానికి సూచించారు. బిలాల్ ఈ సరస్సు నుంచి దాదాపు 12 వేల కేజీల చెత్తను తొలగించినట్లు తెలుస్తోంది.

newdhilly : parisubhrataku unna praadhaanyaanni pradhaana mantri narendra modii vivarinchaaru. prajalu, media ee kaaryakramamlo churugga paalgonaalani koraru. prati nela prasaaramayye ‘man kee bath’ radio kaaryakramamlo maatlaadutuu ‘swachchate seva’ kosam chala kaaryakramaalu, poteelu, art eeventlu nirvahistunnamanna. swachchatanu jeevana vidhaanamgaa maarchukoovaalannaaru. ee vishayamlo media pramukha paatra pooshinchaalani telipaaru.kashmeeruku chendina 18 ella baludu bilal dar swachchata kosam prasamsaneeyamgaa krushi chestunnadani telipaaru. uttara kashmeeruloni bandipora jillaalo woolar sarassulo padina vyardhaalanu bilal tolagistunnadani prasamsinchaaru. sarassunu parisubhramgaa unchenduku bilal swayamgaa krushi chestundatam abhinandaneeyamani telipaaru. bilaalnu aadarsamgaa teesukovaalani kashmeeru palana yantraamgaaniki suuchimchaaru. bilal ee sarassu nunchi daadaapu 12 vela kejeela chettanu tolaginchinatlu telustondi.